আবারও সিআইপি [বাণিজ্যিক গুরুত্বপূর্ণ ব্যক্তি] নির্বাচিত হয়েছেন মোস্ট ওয়েলকাম নায়ক অনন্ত জলিল। রপ্তানি বাণিজ্যে বিশেষ অবদানের স্বীকৃতি হিসেবে সিআইপি নির্বাচিত হয়েছেন তিনি। সোমবার রাজধানীর র্যাডিসন হোটেলে বাণিজ্যমন্ত্রী তোফায়েল আহমেদ অনন্ত জলিলের হাতে সিআইপি কার্ড তুলে দেন। অনন্ত জলিল বলেন, যখন যে কাজটাই করি, হোক সেটা অভিনয় কিংবা ব্যবসা, মনোযোগ ঢেলে দিয়ে করি। সিআইপি নির্বাচিত হওয়া সেই চেষ্টার ফল। এই স্বীকৃতি আগামী দিনেও রপ্তানি বাণিজ্যে দেশের হয়ে অবদান রাখতে উৎসাহিত করবে।